wannaphong/clean_thaiwikipedia huggingface dataset:
# เดอะยังแอนด์เดอะเรสต์เลส
เดอะยังแอนด์เดอะเรสต์เลส (หรือย่อว่า Y&R) เป็นละครโทรทัศน์อเมริกันสร้างโดยวิลเลียม เจ. เบลล์ และลี ฟิลิป เบลล์ ของช่องซีบีเอส ละครมีฉากในเมืองสมมุติ เจนัวซิตี ในรัฐวิสคอนซิน ซึ่งไม่เกี่ยวข้องใด ๆ กับหมู่บ้านในเจนัวซิตี รัฐวิสคอนซินในชีวิตจริง ละครออกอากาศตอนแรกในวันที่ 26 มีนาคม ค.ศ. 1973 เดอะยังแอนด์เดอะเรสต์เลสมีความยาว 30 นาทีต่อตอน 5 ตอนต่อสัปดาห์ ละครขยายเวลาออกอากาศเป็น 1 ชั่วโมงในวันที่ 4 กุมภาพันธ์ ค.ศ. 1980 ใน ค.ศ. 2006 ละครเริ่มออกอากาศตอนอังกอร์ในคืนวันธรรมดาทางโซปเน็ตจนถึง ค.ศ. 2013 เมื่อละครย้ายไปที่ช่องทีวีจีเอ็น (ปัจจุบันคือช่องป็อป) ช่องป็อปยังคงแพร่ภาพตอนอังกอร์ในคืนวันธรรมดา เริ่มตั้งแต่วันที่ 1 กรกฎาคม ค.ศ. 2013 ละครได้ถูกนำไปออกอากาศต่างประเทศด้วย

เดิมเดอะยังแอนด์เดอะเรสต์เลสมีแก่นเนื้อเรื่องที่ครอบครัวหลัก 2 ครอบครัว ได้แก่ ครอบครัวบรุกส์ซึ่งมีฐานะดี และครอบครัวฟอสเตอร์ ซึ่งเป็นครอบครัวคนงาน
# ปฐมภาคี
ปฐมภาคี  เป็นองค์กรเผด็จการทหารที่มีอำนาจเด็ดขาดที่ถูกสมมติขึ้นในสตาร์ วอร์ส แฟรนไชส์ ปรากฏตัวครั้งแรกในภาพยนตร์ สตาร์ วอร์ส : อุบัติการณ์แห่งพลัง ถูกก่อตั้งขึ้นในช่วงภายหลังจากจักรวรรดิกาแลคติกล่มสลาย หลังเหตุการณ์ในการกลับมาของเจได (ค.ศ. 1983) ปฐมภาคีเป็นฝ่ายศัตรูตัวหลักในไตรภาคต่อ นอกเหนือจากภาพยนตร์แล้ว ปฐมภาคียังปรากฏในสื่อต่างๆ ที่เกี่ยงข้องกับสตาร์ วอร์ส

ในภาคอุบัติการณ์แห่งพลัง ปฐมภาคีนั้นได้ถูกบัญชาการโดยผู้นำสูงสุดสโน้คและต้องการที่จะทำลายสาธารณรัฐใหม่ ขบวนการต่อต้าน และลุค สกายวอล์คเกอร์ ลูกศิษย์ของสโน้ค ไคโล เร็น เป็นหัวหน้าของกลุ่มอัศวินแห่งเร็น (Knight of Ren) กลุ่มนักรบปริศนาที่มีฝีมือฉกาจที่ทำงานให้กับปฐมภาคี ในภาคต่อมาคือ ภาคปัจฉิมบทแห่งเจไดในปี ค.ศ. 2017 ไคไล เร็นได้สังหารสโน้คและกลายเป็นผู้นำสูงสุดคนใหม่ ในปี ค.ศ. 2019 ภาพยนตร์ ภาคกำเนิดใหม่สกายวอล์คเกอร์ ปฐมภาคีได้จับมือเป็นพันธมิตรกับปัจฉิมภาคี ซึ่งมีกองเรือรบขนาดใหญ่ที่เต็มไปด้วยยานพิฆาตดาราที่ถูกสร้างขึ้นโดยอดีตจักรพรรดิพัลพาทีน ผู้ฟื้นคืนจากความตายซึ่งได้เปิดเผยว่า เขาเป็นผู้ชักใยอยู่เบื้องหลังในปฐมภาคีอย่างลับๆ โดยผ่านทาง สโน้คที่เป็นผู้ปกครองหุ่นเชิดและเป็นร่างโคลนของเขา ก่อนที่จะถูกแย่งชิงอำนาจและถูกสังหารโดย ไคไล เร็น
# โรงเรียนภูเวียงวิทยาคม
โรงเรียนภูเวียงวิทยาคม (อังกฤษ : Phuwiengwittayakhom School) เป็นโรงเรียนประเภทสหศึกษาระดับมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาขอนแก่น  สำนักงานคณะกรรมการการศึกษาขั้นพื้นฐาน กระทรวงศึกษาธิการ

 ประวัติ 
โรงเรียนภูเวียงวิทยาคม (อักษรย่อ ภ.ว.ค.) เป็นโรงเรียนมัธยมศึกษาขนาดใหญ่ และเป็นโรงเรียนมัธยมประจำอำเภอภูเวียง จังหวัดขอนแก่น ก่อตั้งขึ้นเมื่อปี พ.ศ. 2515 สังกัดกรมสามัญศึกษา กระทรวงศึกษาธิการ เริ่มแรกเปิดสอนระดับมัธยมศึกษาตอนต้น มีจำนวนนักเรียน 98 คน ครู 2 คน โดยอาศัยเรียนที่อาคารเรียนของโรงเรียนชุมชนภูเวียง อำเภอภูเวียง จังหวัดขอนแก่น ต่อมาได้ย้ายไปทำสอนที่ป่าสงวนแห่งชาติป่ากุดน้ำใส โดยท่านศึกษาธิการอำเภอและคณะกรรมการของอำเภอภูเวียงจัดหาที่ดินไว้ให้ มีเนื้อที่ 70 ไร่ ต่อมาเมื่อปี พ.ศ. 2519 ได้ขยายพื้นที่เป็น 104 ไร่ 2 งาน 60 ตารางวา และได้ขออนุญาต ให้ทางราชการอนุมัติเป็นที่ราชพัสดุ เมื่อวันที่ 15 กุมภาพันธ์ 2521 ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนราว 2,200คน และบุคลากรทางการศึกษาอีกกว่า 107 คน ซึ่งปัจจุบันจัดอยู่ในสังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 104 ไร่ 2 งาน 60 ตารางวา http://web60.pwwk.ac.th/เกี่ยวกับโรงเรียน/ ประวัติโรงเรียนภูเวียงวิทยาคม 
 ในปี พ.ศ. 2522 โรงเรียนเปิดสอนถึงระดับมัธยมศึกษาตอนปลาย
 ในปี พ.ศ. 2534 ได้เปิดโรงเรียนภูเวียงวิทยาคม (สาขาเวียงวงกต) โรงเรียนเวียงวงกตวิทยาคมในปัจจุบัน 
 ในปี พ.ศ. 2537 ได้เปิดโรงเรียนภูเวียงวิทยาคม (สาขาเวียงนคร) โรงเรียนเวียงนครวิทยาคมในปัจจุบัน
http://web60.pwwk.ac.th/จำนวนนักเรียน2560/  จำนวนนักเรียนโรงเรียนภูเวียงวิทยาคม http://data.bopp-obec.info/emis/schooldata-view_techer.php?School_ID=1040051167&Area_CODE=101725/ บุคลากรทางการศึกษาโรงเรียนภูเวียงวิทยาคม http://www.obec.go.th/sites/obec.go.th/files/document/attachment/49905/588148.pdf  รายชื่อโรงเรียนมตราฐานสากลโรงเรียนภูเวียงวิทยาคม อยู่อันดับที่ 333
# ดับเบิลยูดับเบิลยูอี แท็กทีม แชมเปียนชิป
ดับเบิลยูดับเบิลยูอี แท็กทีม แชมเปียนชิป (WWE Tag Team Championship) เข็มขัดแชมป์แท็กทีมของWWE ก่อตั้งเมื่อวันที่ 23 สิงหาคม ค.ศ. 2016 ในสแมคดาวน์ที่มลรัฐคอนเนกทิคัต

 ประวัติ 
หลังจากการคัดพลดับเบิลยูดับเบิลยูอีเมื่อวันที่ 19 กรกฎาคม ค.ศ. 2016 แชมป์ ดับเบิลยูดับเบิลยูอี แท็กทีม แชมเปียนชิป เดอะนิวเดย์ ได้ถูกดราฟท์ไปอยู่ฝั่งรอว์ ทำให้ฝั่งสแมคดาวน์ขาดแชมป์แท็กทีม

ในสแมคดาวน์วันที่ 23 สิงหาคม ที่มลรัฐคอนเนกทิคัต ผู้จัดการทั่วไป แดเนียล ไบรอัน และผู้ดูแลสแมคดาวน์ เชน แม็กแมน ได้เผยโฉมเข็มขัดแชมป์แท็กทีมเส้นใหม่โดยใช้ชื่อว่า WWE SmackDown Tag Team Championship ในคืนนั้นได้มีการจัดทัวร์นาเมนต์เพื่อหาคู่ไปชิงแชมป์แท็กทีมในแบ็กแลช

 ทัวร์นาเมนต์ 

† หลังจาก Chad Gable ได้รับบาดเจ็บหลังจากชนะ The Usos, American Alpha ต้องถูกตัดออกจากรอบชิง, โดยให้ The Usos เจอกับ The Hype Bros ใน Backlash, เพื่อหาทีมเข้าไปรอบชิงในคืนนั้น

 การครอง 

 สถิติการครอง 
As of  , 

 ประเภททีม 
†Indicates the current champions 	
RankTeamNo. ofreignsCombineddays	Combined daysrec. by WWE1  5  1,002  1,0012  7  380  3733The Judgment Day  2  208  2074Kevin Owens and Sami Zayn  1  154  1535  1 1356  1  128  1277  1  103  1028The Street Profits  1 889 1 84 8311Shinsuke Nakamura and Cesaro  1 8212 and   1 6813  1  63  6214  1 5415The Miz and John Morrison  1 5016  1 2317  1  21  20 and  1 2119A-Town Down Under † 1 +20Cody Rhodes and Jey Uso 1 9

 ประเภทนักมวยปล้ำ 
RankWrestlerNo. ofreignsCombineddays	Combined daysrec. by WWE1  6  1,011  1,0102  5  1,002  1,0013 7 380 3735  6  377  3716 2 208 2078  2 2039  2  185  18410  2 15811Kevin Owens 1 154 153Sami Zayn13 1 128 12715  1  103 10216Angelo Dawkins 1 88Montez Ford18 1 84 83  22  1 8223  2 7124  1 6825Dominik Mysterio 1 63 62Rey Mysterio27Dash Wilder 1 54Scott Dawson29  1 5030 1 2332 1 21 20   1 2135 † 1 + †37  1 9
# แฮร์มัน สเน็ลเลิน
แฮร์มัน สเน็ลเลิน (19 กุมภาพันธ์ ค.ศ. 1834 – 18 มกราคม ค.ศ. 1908) เป็นจักษุแพทย์ชาวดัตช์ เกิดที่เมืองไซสต์ เข้าเรียนด้านการแพทย์ที่มหาวิทยาลัยยูเทรกต์ หลังเรียนจบสเน็ลเลินทำงานเป็นผู้ช่วยแพทย์ที่โรงพยาบาลเนเธอร์แลนด์เพื่อผู้ป่วยโรคตา  ในปี ค.ศ. 1862 เขาแนะนำแผนภูมิสเน็ลเลิน (Snellen chart)User Interfaces for Wearable Computers: Development and Evaluation by Hendrik Witt ซึ่งเป็นแผนภูมิวัดสายตาที่ต่อมาใช้กันอย่างแพร่หลายWatt, Wendy Strouse. "How Visual Acuity Is Measured" , Macular Degeneration Support, October 2003. Accessed July 6, 2010. ในปี ค.ศ. 1877 สเน็ลเลินดำรงตำแหน่งศาสตราจารย์ด้านจักษุวิทยาที่มหาวิทยาลัยยูเทรกต์ เขาทำงานวิจัยเกี่ยวกับความผิดปกติทางสายตาต่าง ๆ เช่น สายตาเอียง ต้อหิน รวมถึงแนะนำการใช้แว่นตาและศัลยกรรมทางสายตาHerman Snellen, Whonamedit.com. Accessed July 6, 2010.

ในปี ค.ศ. 1884 สเน็ลเลินดำรงตำแหน่งผู้อำนวยการโรงพยาบาลเนเธอร์แลนด์เพื่อผู้ป่วยโรคตาต่อจากฟรันซิสกึส โดนเดิร์ส (Franciscus Donders) อาจารย์ของเขาHerman Snellen - Museum of Vision เขาดำรงตำแหน่งนี้จนถึงปี ค.ศ. 1903 สเน็ลเลินเสียชีวิตที่เมืองยูเทรกต์ในปี ค.ศ. 1908
# ว่านมหากาฬ
ว่านมหากาฬ  var. histida อยู่ในวงศ์ Compositae รากขนาดใหญ่ ลำต้นอวบน้ำ ทอดเลื้อยยาว ชูยอดขึ้น ใบเดี่ยว ขอบใบหยัก หลังใบสีม่วงเข้ม ท้องใบเขียวแกมเทา ดอกช่อ สีเหลืองทอง มีกลิ่นเหม็น ผลแห้งไม่แตก ใบสดตำกับเหล้าใช้พอกฝี
# ผักแว่นใบมัน
ผักแว่นใบมัน   แผ่นใบเป็นมัน สร้างสปอโรคาร์บเรียงเป็นแถวที่ก้านใบขณะต้นอยู่ในน้ำ พบบริเวณริมแม่น้ำในจังหวัดปราจีนบุรี
# กูดท้องใบดำ
กูดท้องใบดำ   พบครั้งแรกในประเทศไทยที่ภูกระดึง จังหวัดเลย ชื่อสปีชีส์ตั้งตามชื่อของนายดำรง ใจกลม ที่ร่วมในการเก็บตัวอย่างพืชชนิดนี้
# รางแดง
รางแดง  อยู่ในวงศ์ Rhamnaceae เป็นไม้เถาขนาดใหญ่ เนื้อแข็ง เถาที่มีอายุมาก มักมีรอยแตกตามยาว กิ่งอ่อนมีขนสั้นๆ ใบเดี่ยว ดอกช่อ ออกตามซอกใบ ดอกย่อยจำนวนมาก กลีบดอกสีเขียวแกมเหลืองอ่อน ผลแห้ง ไม่แตก ใบปิ้งไฟให้กรอบ ชงน้ำดื่มเป็นยาขับปัสสาวะ
# อิ้นเสียง
อี๋ชินหวัง ซึ่งมีพระนามเดิมว่า อิ้นเสียง (: 16 พฤศจิกายน 1686 – 18 มิถุนายน 1730) เป็นเจ้าชายในราชวงศ์ชิง และเป็นอ๋องพระมาลาเหล็กในตำแหน่งอี๋ชินหวังเป็นพระองค์แรก

 ประวัติ 
อิ้นเสียงเกิดในราชสกุลอ้ายซินเจว๋หลัว เป็นพระราชโอรสองค์ที่ 22 ของจักรพรรดิคังซี แต่เป็นพระองค์ที่ 13 ที่เติบโตจนเป็นผู้ใหญ่ พระมารดาของพระองค์คือจิ้งหมิ่นหวงกุ้ยเฟย์ สกุลจางเจีย ซึ่งเป็นธิดาของนายทหารชั้นสูงในกองธงขลิบเหลือง เมื่อพระชันษาได้ 14 ปี พระมารดาของพระองค์สิ้นพระชนม์ จักรพรรดินีเซี่ยวกงเหรินจึงอบรมเลี้ยงดูพระองค์ต่อมา เนื่องจากพระองค์ทรงเข้าไปยุ่งเกี่ยวกับการเลือกรัชทายาทของจักรพรรดิคังซี โดยพระองค์สนับสนุนองค์ชาย อิ้นเจิง ให้เป็นรัชทายาทมาตั้งแต่แรก ซึ่งในตอนนั้นตำแหน่งรัชทายาทเป็นของอิ้นเหริง พระองค์ทรงเห็นว่า อิ้นเจิง นั้นมีคุณสมบัติมากว่า อิ้นเหริง จักรพรรดิคังซีทรงไม่พอพระทัย พระองค์จึงถูกพระบิดาสั่งคุมขังนานนับ 10 ปี

เมื่อเจ้าชายอิ้นเจินขึ้นครองราชย์เป็นจักรพรรดิยงเจิ้ง อิ้นเสียงได้ถูกปล่อยตัวออกมาและได้เข้ารับราชการ จักรพรรดิยงเจิ้งได้เลื่อนฐานันดรศักดิ์ของพระองค์เป็น เหอซั่วอี๋ชินหวัง อิ้นเสียงเป็นผู้สนับสนุนอย่างแข็งขันของจักรพรรดิยงเจิ้งและทำงานอย่างไม่รู้จักเหน็ดเหนื่อยเพื่อช่วยจักรพรรดิในการบริหารราชการ แม้จะทุกข์ทรมานจากสุขภาพที่ไม่ดี ในปี ค.ศ. 1725 อิ้นเสียงถูกส่งไปดูแลปัญหาน้ำ รวมทั้งการควบคุมน้ำท่วมและการขนส่ง พระองค์ได้ประชวรจึงต้องเสด็จกลับเมืองหลวงปักกิ่งในเวลาต่อมา

อิ้นเสียงสิ้นพระชนม์ด้วยพระโรคที่คล้ายกับหอบหืดและวัณโรคปอดในปี ค.ศ. 1730 จักรพรรดิยงเจิ้งทรงเสียพระทัยอย่างมาก อิ้นเสียงเป็นพระอนุชาที่ได้รับการอนุโลมไม่ต้องเปลี่ยนพระนามจาก อิ้น เป็น หยุน และฐานันดรศักดิ์ของพระองค์ยังได้ถูกบรรจุในอ๋องพระมาลาเหล็ก พระโอรสของพระองค์จึงได้สืบฐานันดรศักดิ์ต่อมา

 พระบรมวงศานุวงศ์ 
 พระราชบิดา : จักรพรรดิคังซี
 พระราชมารดา : จิ้งหมิ่นหวงกุ้ยเฟย์ สกุลจางเจีย
 พระชายาเอก
 พระชายาเอก สกุลเจ้าเจีย
 พระชายารอง
 พระชายารอง สกุลฟู่ฉา
 พระชายารอง สกุลอูซู
 พระชายารอง สกุลกัวเอ่อร์เจีย
 พระอนุชายา
 พระอนุชายา สกุลสือเจีย
 พระอนุชายา สกุลน้าล่า
 พระโอรส
 เจ้าชายหงฉาง (弘昌, 1706 - 1771) อี่เก๋อเป้ยเล่อ (已革貝勒) โอรสในพระชายารอง สกุลกัวเอ่อร์เจีย
 เจ้าชายไม่ปรากฏพระนาม (1708 - 1709) โอรสในพระอนุชายา สกุลสือเจีย
 เจ้าชายหงถุน (弘暾, 1710 - 1728) เป้ยเล่อ (貝勒) โอรสในพระชายาเอก สกุลเจ้าเจีย
 เจ้าชายหงเจี่ยว (弘晈, 17 มิถุนายน 1713 - 9 กันยายน 1764) หนิงเหลียงจวิ้นหวัง (寧良郡王, 1730-1764) โอรสในพระชายาเอก สกุลเจ้าเจีย
 เจ้าชายหงก่วง (弘㫛, 1716) โอรสในพระชายาเอก สกุลเจ้าเจีย
 เจ้าชายหงฉิ่น (弘昑, 1716 - 1729) เป้ยเล่อ (貝勒) โอรสในพระชายารอง สกุลอูซู
 เจ้าชายหงเสี่ยว (弘曉, 23 พฤษภาคม 1722 - 11 พฤษภาคม 1778) เหอซั่วอี๋ซีชินอ๋อง (和硕怡僖親王, 1730-1778) โอรสในพระชายาเอก สกุลเจ้าเจีย
 เจ้าชายโซ่วเอิน (綬恩, 1725) โอรสในพระชายาเอก สกุลเจ้าเจีย
 เจ้าชายอามู่ซานหลาง (阿穆珊琅, 1726 - 1727) โอรสในพระอนุชายา สกุลน้าล่า
 พระธิดา
 เจ้าหญิงไม่ปรากฏพระนาม (1703 - 1776) ธิดาในพระชายารอง สกุลกัวเอ่อร์เจีย
 เจ้าหญิงไม่ปรากฏพระนาม (1707 - 1726) ธิดาในพระชายาเอก สกุลเจ้าเจีย
 เจ้าหญิงไม่ปรากฏพระนาม (1710 - 1711) ธิดาในพระชายารอง สกุลฟู่ฉา
 เจ้าหญิงเหอซั่วเหอฮุ่ยกงจวู่ (和碩和惠公主, 1714 - 1731) ธิดาในพระชายาเอก สกุลเจ้าเจีย
# ตาเหินเหลือง
ตาเหินเหลือง  เป็นพืชมีเหง้าใต้ดิน ใบเดี่ยว เรียงแบบสลับ ดอกช่อออกที่ปลายยอด มีกลิ่นหอม กลีบเลี้ยงเชื่อมกันเป็นหลอด กลีบดอกสีเหลืองอ่อนแกมขาว ผลแตกเป็นสามพู ใช้เป็นไม้ประดับ
# เจี่ยง ซิน
เจี่ยง ซิน   เป็นนักแสดงหญิงชาวจีน เกิดเมื่อวันที่ 8 พฤษภาคม ค.ศ. 1983 ที่ซินเจียง ประเทศจีน

ประวัติ

 ผลงาน 
 ละครโทรทัศน์ 

 เจินหวน จอมนางคู่แผ่นดิน รับบทเป็น ฮวาเฟย

ฯลฯ
# วัยร้ายไฮสคูล
วัยร้ายไฮสคูล เป็นละครโทรทัศน์ของบริษัท เมจิค แอ็ดเวอร์เทนเม้นท์ จำกัด (ในเครือบริษัท อาร์เอส จำกัด (มหาชน)) แนวละครวัยรุ่นคอมเมดี้ โดยออกอากาศทางสถานีวิทยุโทรทัศน์ไทยทีวีสีช่อง 3 ในปีพ.ศ. 2544 นำแสดงโดย อาทิตย์ ตั้งสวัสดิ์รัตน์ ลัคนา หวงมณีรุ่งโรจน์ นาตาลี เดวิส และอีกหลายคน

ภายหลังละครอวสาน ในปีถัดมาคือปีพ.ศ. 2545 ได้มีภาค 2 โดยเปลี่ยนชื่อเรื่องเป็น "วัยร้าย Freshy" และเพิ่มตัวนักแสดงหลักคือ "บิ๊ก อภิเชษฐ์ กิตติกรเจริญ" และ "แดน วรเวช ดานุวงศ์" (ซึ่งเป็นนักแสดงรับเชิญเรื่องนี้ในตอนอวสาน)

 รายละเอียด
 นักแสดง 

 บทบาท นักแสดง ริว อาทิตย์ ตั้งสวัสดิ์รัตน์ อ้อน ลัคนา หวงมณีรุ่งโรจน์ นาตาลี นาตาลี เดวิส อาจารย์ญาณี ญาณี จงวิสุทธิ์ เจฟ เจฟฟี่ เบญจกุล โบว์ มานิดา เรืองศรี วายุ วรศักดิ์ ลาภสมบูรณ์ ดรีม กุลชนาถ จารุวดีรัตนา อ๋อง รวิช ไรวินท์ ทิม วสันต์ แสงอุไร แนน วิจิตรา ตริยะกุล กิ๊ฟท์ วนิดา เติมธนาภรณ์ แค๊ก อรสุชา พงษ์ไพบูลย์ ท่าน ผอ.เมธี ไพโรจน์ ใจสิงห์ อาจารย์บารมี ดารณีนุช โพธิปิติ อาจารย์ลูกพีช (อาจารย์พิทยา) ปิยะ เศวตพิกุล อาจารย์เจนจิรา ปาจรีย์ ณ นคร วิลาวัลย์ โยโกะ ทาคาโน่ อรัญ (พ่อของริว) เวย์น ฟอลโคเนอร์ อาจารย์เอ็มม่า อิสเบลล่า ดรังค์ แม่ของอ้อน รสริน จันทรา พ่อของอ้อน วิสรรค์ ฉัตรรังสิกุล บุญเฮ็ง ไพศาล จงสถิตสถาพร จ๊ะจ๋า ณัฐนร์ ยงกวีชาชาติ

 เพลงประกอบละคร 
 วัยร้าย ศิลปิน อ้อน นาตาลี และริว
 ในมุมหนึ่ง ศิลปิน อ้อน
 ทางโค้ง ศิลปิน นาตาลี
 คณิตศาสตร์ ศิลปิน อ้อนและนาตาลี
 รักคุณเข้าแล้ว ศิลปิน อ้อน
 รักของเพื่อน ศิลปิน อ้อน นาตาลีและริว
 มากกว่าคำขอบคุณ ศิลปิน อ้อน ริว และนาตาลี
 หัวใจสะพายเป้ ศิลปิน อ้อน นาตาลี และริว
 วันเกิด ศิลปิน อ้อนและนาตาลี
 ในมุมหนึ่ง (ดนตรีฝึกร้อง)
# อจิรภา ไมซิงเกอร์
อจิรภา ไมซิงเกอร์  (เกิด 12 สิงหาคม พ.ศ. 2537) เป็นนักแสดงและนางแบบชาวไทยลูกครึ่ง-ออสเตรีย เป็นผู้ชนะคนแรกจากการแข่งขันในรายการ เดอะเฟซไทยแลนด์ ซีซัน 1 ในทีมพี่ลูกเกด เมทินี และยังเป็นเดอะเฟซคนแรกของไทยและเอเชีย

 ประวัติ 
ซาบีน่า เกิดเมื่อวันที่ 12 สิงหาคม พ.ศ. 2537 ที่ พัทยา ลูกครึ่ง ไทย-ออสเตรีย โดยมีมารดาเป็นชาวไทย และบิดาเป็นชาวออสเตรีย ในปี 2557 ซาบีน่าได้เข้าร่วมแข่งขันในรายการ เดอะเฟซไทยแลนด์ โดยได้ผ่านเข้ารอบ 15 คน เป็นลูกทีมของเมนเทอร์ลูกเกด เมทินี กิ่งโพยม และชนะเลิศการแข่งขัน ได้เซ็นสัญญากับ กันตนา ใน พ.ศ. 2557

ด้านการศึกษา ซาบีน่าจบระดับปวช. (ประกาศนียบัตรวิชาชีพ) ด้านอุตสาหกรรมการท่องเที่ยวและการโรงแรม จากวิทยาลัยอักษรเทคโนโลยีพัทยา และจบการศึกษาระดับปริญญาตรีจากคณะการท่องเที่ยวและการโรงแรม มหาวิทยาลัยธุรกิจบัณฑิตย์

 ผลงาน 
 ละครโทรทัศน์ 
 ปี เรื่อง  รับบท ช่อง2558 Gossip Girl Thailandเซรีน่า สริณญา แวนเดอร์วู้ดเซ่น ช่อง 3 2560 รักร้ายทิพย์ 2561ประกาศิตกามเทพมนตรา (วัยสาว) (รับเชิญ)2562 ปลาร้าทรงเครื่องเคธี่ GMM 25 2565War Of Y : สงครามผู้จัดการตูน AIS Play 

 ซีรีส์ 
 ปี เรื่อง  รับบท ช่อง 2564 เด็กใหม่มิลา Netflix

 ภาพยนตร์ 
 ปี เรื่อง  รับบท 2566 บ้านเช่า บูชายัญพิมพ์จิรา

 รายการโทรทัศน์ 
+ปีรายการบทบาทเครือข่าย2555ไทยซุปเปอร์โมเดลคอนเทสต์ 2012ผู้เข้าแข่งขัน
"ผ่านเข้ารอบ10คนสุดท้าย"ช่อง 7 2557เดอะเฟซไทยแลนด์ ซีซัน 1 ผู้เข้าแข่งขัน "ผู้ชนะ" ช่อง 3 2560เดอะเฟซเมนไทยแลนด์ ซีซัน 1พิธีกรช่อง 3  2561ET Thailandพิธีกรพีพีทีวี/ไทยรัฐทีวี 2562เดอะเฟซไทยแลนด์ ซีซัน 5มาสเตอร์เมนเทอร์ช่อง 3เดอะเฟซเมนไทยแลนด์ ซีซัน 3เมนเทอร์ ไทยรัฐทีวี
# บัวหลวง ส.สิงห์อยู่
บัวหลวง ส.สิงห์อยู่ มีชื่อจริงว่า จักรี วงนาหล้า เกิดเมื่อวันที่ 27 กุมภาพันธ์ พ.ศ. 2530 ที่ จังหวัดมหาสารคาม

เกียรติประวัติ
 แชมป์ WBC Asia รุ่นเฟเธอร์เวท
 ชิง, 7 กันยายน 2555 ชนะคะแนน บอยโด ซิแมนจูนทัก  ที่ อำเภอชะอำ จังหวัดเพชรบุรี
 ป้องกันแชมป์ครั้งที่ 1, 5 ตุลาคม 2555 ชนะคะแนน เซลเซียส โรมิลัส (อินโดนีเซีย) ที่ มหาวิทยาลัยกรุงเทพธนบุรี แขวงทวีวัฒนา เขตทวีวัฒนา กรุงเทพมหานคร
 ป้องกันแชมป์ครั้งที่ 2, 7 ธันวาคม 2555 ชนะคะแนน อรีฟ แบลดเดอร์ (อินโดนีเซีย) ที่ เวทีมวยบางลา หาดป่าตอง ตำบลป่าตอง อำเถอกะทู้ จังหวัดภูเก็ต
 ป้องกันแชมป์ครั้งที่ 3, 24 เมษายน 2556 ชนะคะแนน โรดีนี่ ราโฟล  ที่ ตำบลบุ่งน้ำเต้า อำเภอหล่มสัก จังหวัดเพชรบูรณ์

แหล่งข้อมูลอื่น
 สถิติการชก
# โสมอเมริกัน
โสมอเมริกัน  เป็นพืชพื้นเมืองในทวีปอเมริกาเหนือปลูกในแคนาดา ภาคเหนือของสหรัฐอเมริกา และในจีน  ภาษาจีนกลางเรียกซีหยางเซิน  ภาษาจีนแต้จิ๋วเรียกไซเอี่ยเซียม (Peng'im: sai1 iên5 siem1) รากเปลือกนอกสีเหลือง เนื้อในสีเหลืองอ่อน ใช้เป็นยาบำรุงหัวใจและบำรุงเลือด

 องค์ประกอบทางเคมี 
thumb|left|โครงสร้างทางเคมีของ โปรโตพาแนกซาไดออล
เช่นเดียวกับ Panax ginseng, โสมอเมริกันมีจินเซนโนไซด์ ชนิดแดมมาเรน (dammarane) หรือ ซาโปนิน เป็นองค์ประกอบออกฤทธิ์ทางชีวภาพที่สำคัญ จินเซนโนไซด์ ชนิดแดมมาเรน แบ่งเป็นสองประเภทคือ 20 (S) -protopanaxadiol (PPD) และ 20 (S) -protopanaxatriol (PPT) โสมอเมริกันมีจินเซนโนไซด์ชนิด Rb1, Rd (การจำแนก PPD) และ Re (การจำแนก PPT) ในระดับสูง - สูงกว่า P. ginseng ในหนึ่งครั้งของการศึกษา

เมื่อนำมารับประทาน จินเซนโนไซด์ ประเภท PPD ส่วนใหญ่จะถูกเผาผลาญโดยแบคทีเรียในลำไส้ (ชนิดแอนแอโรบส์) จนถึง PPD โมโนกลูโคไซด์, 20-O-beta-D-glucopyranosyl-20 (S) -protopanaxadiol (M1) ในมนุษย์ M1 เริ่มถูกตรวจพบในพลาสมา 7 ชั่วโมงหลังจากการบริโภคจินเซนโนไซด์ ชนิด PPD และตรวจพบในปัสสาวะ 12 ชั่วโมงหลังจากการบริโภค การค้นพบนี้บ่งชี้ว่า M1 เป็นสารสุดท้ายของ ginsenosides ชนิด PPD ในกระบวนการเมแทบอลิซึม

M1 ถูกอ้างถึงในบางบทความในชื่อ IH-901 และบางส่วนเรียกว่า compound-K
# ช้อย สุนทรวาทิน
ช้อย สุนทรวาทิน เป็นบุตรของครูทั่ง ตาบอดแต่เด็กเพราะป่วยเป็นไข้ทรพิษ ได้เรียนการดนตรีกับบิดา ช้อยแต่งงานกับนางสาวไผ่ มีบุตรธิดาทั้งสิ้น 4 คน 

ครูช้อยเป็นครูดนตรีไทยที่สำคัญคนหนึ่ง มีศิษย์ที่มีชื่อเสียงหลายคน เช่น
 พระยาเสนาะดุริยางค์ (แช่ม สุนทรวาทิน) ผู้เป็นบุตรของท่าน
 พระยาประสานดุริยศัพท์ (แปลก ประสานศัพท์) เจ้ากรมพิณพาทย์หลวงในรัชกาลที่ 6
 พระประดับดุริยกิจ (แหยม วีณิน)
 หลวงบรรเลงเลิศเลอ (กร กรวาทิน)
และนักดนตรีของวงปี่พาทย์วัดน้อยทองอยู่ 

นอกจากนี้ ครูช้อยยังได้รับเชิญเป็นครูดนตรีตามวังเจ้านาย เช่น ที่ตำหนักของเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว และบ้านของท่านผู้ใหญ่ในสมัยรัชกาลที่ 5 เช่น ที่บ้านของพระยาอินทราธิบดีสีหราชรองเมือง (เนียม) เป็นต้น
# แองเจลิกา ค็อบ-แบเลอร์
แองเจลิกา ค็อบ-แบเลอร์  เป็นผู้บริหารอุตสาหกรรมดนตรีอเมริกัน เธอเคยเป็นผู้จัดการศิลปินที่บริษัทเดอะเฟิร์ม เธอเคยทำงานตำแหน่งอาวุโสหลายตำแหน่งที่ค่ายเพลงโคลัมเบียเรเคิดส์ อีเอ็มไอ และอีพิก

ค็อบ-แบเลอร์ เกิดที่ซานโฮเซ ประเทศคอสตาริกา ใน ค.ศ. 1971 และย้ายไปที่เบอร์แบงก์ รัฐแคลิฟอร์เนีย พร้อมกับครอบครัวใน ค.ศ. 1981 เธอเข้าศึกษาในมหาวิทยาลัยแคลิฟอร์เนีย และจบการศึกษาสาขานิติศาสตร์ใน ค.ศ. 1993
# คัสพาร์ เบาฮีน
คัสพาร์ เบาฮีน , กัสปาร์ โบแอ็ง  หรือ กัสปารุส เบาฮีนุส (17 มกราคม ค.ศ. 1560 – 5 ธันวาคม ค.ศ. 1624) เป็นนักพฤกษศาสตร์ชาวสวิส เป็นบุตรของฌ็อง โบแอ็ง แพทย์ชาวฝรั่งเศสที่ย้ายมาอยู่ที่เมืองบาเซิลหลังเปลี่ยนมานับถือนิกายโปรเตสแตนต์ คัสพาร์มีพี่ชายที่เป็นนักพฤกษศาสตร์เหมือนกันคือโยฮันน์ เบาฮีน คัสพาร์เรียนวิชาแพทย์ที่เมืองปาโดวา, มงเปอลีเยและในเยอรมนี ก่อนจะกลับมาที่บาเซิลในปี ค.ศ. 1582 เขาดำรงตำแหน่งศาสตราจารย์ด้านภาษากรีกที่มหาวิทยาลัยบาเซิล และต่อมาดำรงตำแหน่งศาสตราจารย์ด้านพฤกษศาสตร์และกายวิภาคศาสตร์Gaspard Bauhin - NNDB

ในปี ค.ศ. 1596 คัสพาร์แต่งตำรา Phytopinax ("รายชื่อพืช") โดยจัดพืชเป็นภาษาละตินสองคำ, p. v ระบบนี้เป็นต้นแบบให้กับระบบการเรียกชื่อสิ่งมีชีวิตแบบทวินามของคาโรลัส ลินเนียส ต่อมาในปี ค.ศ. 1623 คัสพาร์แต่งตำรา Pinax theatri botanici ("การแสดงภาพประกอบของพืช") ซึ่งจัดพืชออกเป็นสกุลต่าง ๆ เช่น หญ้า ถั่ว หลายสกุลถูกนำมาใช้ต่อโดยลินเนียสGaspard Bauhin - Britannica.com

ต่อมาลินเนียสนำชื่อของคัสพาร์และโยฮันน์ เบาฮีน ไปตั้งเป็นชื่อของสกุลชงโค (Bauhinia)Plant Conservation: Why It Matters and How It Works by Timothy Walker
# ทอม ราดรีเกซ
บาร์โตโลเม อัลแบร์โต มอตต์ (ชื่อในการแสดง: ทอม ราดรีเกซ; ; 1 ตุลาคม ค.ศ. 1987 —) เป็นนักแสดงชาวฟิลิปปินส์เชื้อสายอเมริกัน เขาเป็นที่รู้จักในฐานะผู้เข้าแข่งขันในทีวีเรียลลิตี้โชว์ พินอยบิกบราเธอร์ : ดับเบิลอัพ และเขาได้ร่วมแสดงภาพยนตร์ในเรื่อง Be Careful With My Heart, Temptation Island, My Husband's Lover รับบทเป็น วินเซนต์ โซรีอาโน และ My Destiny รับบทเป็น ลูคัส แมทธิว อันดราดา

 ผลงานเพลง 
 ร่วมกับวอยซ์บอยซ์ 
ปีรายละเอียดสังกัดยอดจำหน่าย2013TOMDEN
 Record Album
 วางจำหน่าย: ตุลาคม ค.ศ. 2013
 รูปแบบ: CD, รูปแบบดิจิทัลจีเอ็มเอเรเคิดส์ Gold (7,500+)

 ผลงาน 
 โทรทัศน์ 
 โทรทัศน์ ปี  เรื่อง  บทบาท  สถานีโทรทัศน์ 2009 Pinoy Big Brother: Double Up Himself / Housemate  Precious Hearts Romances Presents:  My Cheating Heart Harry 2010 Maalaala Mo Kaya: Litrato Mike Your Song Presents : Isla Tom Precious Hearts Romances Presents: Love Me Again Chadilton "Chad" Barrera M3 (Malay Mo Ma-develop) Ted Salazar 2010/2011 My Driver Sweet Lover Simon Escalante 2011 Maalaala Mo Kaya: School ID Bong Melissa Ricks and Matt Evans are paired anew in MMK . PEP.ph. Retrieved on 2013-09-10.  Precious Hearts Romances Presents: Mana Po Johnny Santos Guns and Roses Young Lucio Maalaala Mo Kaya: Niagara Falls Noli 2011/2012 Angelito: Batang Ama Andrew Posadas 2012 Maalaala Mo Kaya: Singsing Chiz Escudero 2012-2013 Be Careful With My Heart Jeff D. Macavinta 2013  Maalaala Mo Kaya: Palda IanMy Husband's Lover Vicente "Vincent" Soriano Sunday All Stars Host / Performer 2014Niño Gabriel Manalastas†  My Destiny   Lucas Matthew Andrada Don't Lose the Money   Host 2015 MariMar  Sergio Santibañez

 ภาพยนตร์ 
 ภาพยนตร์ ปี  ภาพยนตร์  บทบาท  หมายเหตุ  บริษัทผลิตภาพยนตร์2010 Here Comes The Bride Harold First movie appearance Star Cinema Petrang Kabayo Chito Supporting Role Viva Films Ang Tanging Ina Mo (Last na 'To!) Angel Star Cinema 2011 Temptation Island Umberto Main Role Regal FilmsGMA Films 2012 The Reunion Aljoven Star Cinema2013 It Takes A Man And A Woman Anton Ortega Star CinemaViva Films My Lady Boss Timothy GMA FilmsRegal Films Ekstra Himself CinemalayaQuantum Films Bekikang: Ang Nanay Kong Beki Fortunato Viva Films Gaydar Richard Quantum Films2014 So It's You Goryo Lead Role Regal Films T'yanak Mark alongside (Judy Ann Santos) Beauty in a Bottle Pocholo Supporting Role Skylight Films The Amazing Praybeyt Benjamin Janjaranjan Main Role Star CinemaViva Films English Only, Please Ernest Special Participation Quantum FilmsHeaven's Best Entertainment2015 The Love Affair  Supporting role Star CinemaNo Boyfriend Since BirthCarl MercadoLead RoleRegal Films
# ลีโอ วับโวโก
ลีโอ วับโวโก (Leo Rwabwogo) นักมวยสากลสมัครเล่นชาวยูกันดา เกิดเมื่อ 3 มิถุนายน พ.ศ. 2492 ที่โตโรโร ยูกันดาตะวันออก เสียชีวิตเมื่อ 15 มกราคม พ.ศ. 2552 ที่รูโกโง ยูกันดาตะวันตก รวมอายุได้ 60 ปี

วาโวโกติดทีมชาติอูกันดาเข้าแข่งขันในกีฬาโอลิมปิก พ.ศ. 2511 ที่ เม็กซิโก และ พ.ศ. 2515 ที่ เยอรมันตะวันตก ในรุ่นฟลายเวท โดยใน พ.ศ. 2511 รอบแรก ชนะซอ ซังยอง จากเกาหลีใต้ เมื่อ 14 ตุลาคม รอบสอง ชนะ ดาเวย์ วาสเกวซ จากสหรัฐ เมื่อ 17 ตุลาคม รอบ 8 คนสุดท้าย ชนะ ติโบร์ บอดอรี จากฮังการี เมื่อ 21 ตุลาคม ส่วนในรอบรองชนะเลิศ แพ้ อาร์เทอร์ โอเลช จากโปแลนด์ เมื่อ 24 ตุลาคม ได้เหรียญทองแดง

ส่วนในกีฬาโอลิมปิก พ.ศ. 2515 รอบแรกชนะจอร์จ อากูญา จากอุรุกวัย เมื่อ 27 สิงหาคม รอบสอง ชนะ เมาริซ โอซูลิแวน จาก สหราชอาณาจักร เมื่อ 30 สิงหาคม รอบสาม ชนะ ชวลิต อ่อนฉิม จากไทย เมื่อ 5 กันยายน รอบ 8 คนสุดท้าย ชนะ เนล แมกลอกิน จากไอร์แลนด์ เมื่อ 6 กันยายน รอบรองชนะเลิศ ชนะ ดักกลาส โรดริเกวซ จากคิวบา เมื่อ 8 กันยายน และในรอบชิงชนะเลิศ แพ้ เกออร์กี โกสตาดินอฟ จากบัลแกเรีย เมื่อ 10 กันยายน ได้เหรียญเงิน
 อ้างอิง 
 http://www.sports-reference.com/olympics/athletes/rw/leo-rwabwogo-1.html
# เทียบ คงลายทอง
เทียบ คงลายทอง เป็นบุตรของนายแปลก และนางสอน เกิดเมื่อ 25 สิงหาคม พ.ศ. 2445  ที่อำเภอธนบุรี กรุงเทพมหานคร เริ่มเรียนดนตรีจากบิดาด้วยการหัดเป่าขลุ่ยตั้งแต่เล็ก ครั้นอายุได้ 9 ปี จึงเรียนฆ้องวงใหญ่จากทองดี ชูสัตย์ ผู้มีศักดิ์เป็นปู่ของจางวางทั่ว พาทยโกศล ต่อมาเรียนปี่ในกับจุ ภิญโญอยู่ระยะหนึ่ง เมื่ออายุประมาณ 16 ปี บิดาได้พาไปฝากตัวเป็นศิษย์พระยาเสนาะดุริยางค์ (แช่ม สุนทรวาทิน) 

เทียบเข้าเป็นคนปี่ในวงปี่พาทย์ของเจ้าพระยาธรรมาธิกรณาธิบดี เสนาบดีกระทรวงวังในสมัยรัชการที่ 6 ต่อมาเมื่ออายุครบเกณฑ์ทหารก็เข้ารับราชการทหารสังกัดกรมทหารรักษาวัง เมื่อพ้นราชการทหารเมื่อ พ.ศ. 2469 ได้เข้าถวายตัวเป็นมหาดเล็กกองพิณพาทย์หลวง กรมมหรสพ ในรัชกาลพระบาทสมเด็จพระปกเกล้าเจ้าอยู่หัว ครั้นเปลี่ยนแปลงการปกครองแล้ว พ.ศ. 2478 เทียบโอนมาสังกัดแผนกดุริยางค์ไทย กรมศิลปากร และรับราชการในกรมศิลปากรเรื่อยมาจนเกษียณอายุราชการ  

เทียบบรรเลงดนตรีได้ทุกเครื่องมือ แต่ที่มีชื่อเสียงที่สุด คือ ปี่ ฝีมือปี่ของครูเทียบนั้นโด่งดังมาตั้งแต่การประชันวงปี่พาทย์ที่วังบางขุนพรหม เมื่อ 19 มกราคม พ.ศ. 2466 เทียบเป่าปี่ในคู่กับเทวาประสิทธิ์ พาทยโกศล บุตรชายจางวางทั่ว ผลปรากฏว่า สมเด็จเจ้าฟ้ากรมพระนครสวรรค์วรพินิตประทานเงินคนละ 1 ชั่ง เท่ากัน นอกจากนี้เทียบยังเคยไปแสดงฝีมือเพื่อเผยแพร่นาฎศิลป์และดนตรีไทยในต่างประเทศ เช่น ลาว พม่า มาเลเซีย อินโดนีเซีย เยอรมันและญี่ปุ่น 

เทียบได้ร่วมบันทึกเสียงกับกรมศิลปากรเพื่อเก็บรักษาไว้เป็นสมบัติของชาติหลายเพลง ผลงานที่เทียบภาคภูมิใจคือ การเป่าปี่แสดงฝีมือเฉพาะพระพักตร์พระบาทสมเด็จพระปรมินทรมหาภูมิพลอดุลยเดช ณ พระตำหนักไทยเรือนต้น ภายในพระราชวังจิตรลดารโหฐาน นอกจากฝีมือทางดนตรีแล้ว เทียบมีฝีมือทางช่างกลึงปี่ตัดลิ้นปี่และทำกำพวดปี่ด้วย ได้ทำปี่ขึ้นทูลเกล้าฯ ถวาย 1 เลา ณ พระราชวังไกลกังวล เมื่อ 18 พฤษภาคม พ.ศ. 2517 และได้ถวายแบบฝึกหัดเป็นโน้ตสากล และเข้าเฝ้าพระบาทสมเด็จพระเจ้าอยู่หัวอีกหลายครั้ง

ชีวิตครอบครัว สมรสกับสว่าง วิเชียรปัญญา มีบุตรธิดาด้วยกันทั้งสิ้น 12 คน เทียบถึงแก่กรรมด้วยโรคไต เมื่อ 27 มกราคม พ.ศ. 2525
# ฟูเชอ-กรูเยอ
ฟูเชอ-กรูเยอ  เป็นเมืองในเทศมณฑลดูร์เริส ประเทศแอลเบเนีย ในปี ค.ศ. 2011 มีประชากรทั้งหมด 18,477 คน